Un tipo de emprego que se crea sen as condicións que deben caracterizar sempre á oferta pública\nLimos estes días algunha información sobre a existencia de administracións paralelas, que son pedra de escándalo en autonomías tan importantes como a andaluza. Fálase da existencia alí de 18 axencias públicas empresariais, 3 axencias de réxime especial, máis 72 entes encargados de distinto tipo de servizos. E ao parecer non é todo porque os sindicatos cifran en case 200 as empresas creadas só para prover servizos á Xunta de Andalucía.\nTrátase de empresas que se financian con diñeiro público, pero sobre as que non existe ningún control en canto á contratación do persoal, a diferenza dos funcionarios, que deben someterse a concurso público. É un tipo de emprego que se crea sen as condicións que deben caracterizar sempre á oferta pública como poden ser a publicidade, o mérito e a transparencia. Hai axencias públicas empresariais, que así as denominan, como o Servizo Andaluz de Emprego, onde traballan funcionarios, pero nas que os postos directivos ocúpanos persoas contratadas de forma privada.\nNon é difícil imaxinarse os casos de enchufismo, de favoritismo e corruptelas que poden darse con tan arbitrario sistema de contratación. E non falamos só de Andalucía porque en todas partes cocen fabas. Un sorpréndese moitas veces de ver a cantidade de técnicos, asesores e outros colaboradores que traballan no Concello máis pequeno sen que haxa moitas veces posibilidade de controlar o que realmente fan nin o que nos custan. O "Diario de Cádiz" poñía o outro día como exemplo a fundación creada para a formación do emprego, Faffe, que a Cámara de Contas sinalou como un buraco negro na causa que se segue sobre eses cursos. A Faffe, que traballaba para a Administración, chegou a ter durante moitos anos máis dun milleiro de traballadores, que, segundo o diario, viviron todo ese tempo nunha especie de limbo. Hoxe os empregados daquela empresa ou fundación están a ser absorbidos polo Servizo Andaluz de Emprego, axencia catalogada á súa vez como de réxime especial e na que conviven funcionarios con empregados..\nOs técnicos de formación da Xunta denunciaron nun escrito aos medios de comunicación a responsabilidade de moitos dos contratados a dedo nas irregularidades detectadas nos cursos de formación. "Foron os máximos responsables da situación caótica en que se atopa a formación profesional polo empeño da Xunta de poñer en mans de persoal externo" tales cursos, critica o escrito. Os escasos funcionarios que traballan alí, continúan os denunciantes, servían "só de coartada" para "dar aparencia de legalidade ao actuado".\nAta cando se seguirá abusando sen xustificación de ningún tipo do diñeiro de todos? E ao mesmo tempo, non deberían denunciarse todo isto fai xa moito tempo sen esperar como sempre aos feitos consumados?\nA Opinión de Zamora\nPublicado por CONCEYU POR OUTRA FUNCIÓN PÚBLICA N´ASTURIES en xoves, marzo 31, 2016


Apresentada en Compostela Cubainformacion.tv ~ Mar de Lumes\n11:18 actividades, Cuba\nNa tarde de onte, 30 de setembro, foi apresentado en Compostela o portal informativo Cubainformación.tv nun acto celebrado na Facultade de Xornalismo da Universidade de Santiago de Compostela, organizado pola Liga Estudantil Galega e por Mar de Lumes — Comité Galego de Solidariedade Internacionalista.\nA apresentación foi realizada por Luisa Cuevas, correspondente e colaboradora do medio e militante internacionalista, que explicou con varios exemplos a política comunicativa do mundo capitalista a respeito de Cuba, baseada na magnificación dos problemas e no silencio absoluto a respeito dos avanzos da Revolución, así como a práctica de utilizar sempre fontes antigobernamentais.\nA trintena de asistentes, entre os que tamén se encontraba o cónsul xeral de Cuba, José Antonio Solana, puideron coñecer de primeira man a orixe do proxecto, a súa filosofía comunicativa e a función social que cumpre unha web que, na actualidade, serve como un dos principais pólos aglutinadores da diáspora cubana.\nAdemais, Luisa Cuevas explicou a importancia dos medios de comunicación no caso cubano, debido ao bloqueo mediático tamén imposto polos Estados Unidos e os seus aliados e á presenza doutros medios publicados por opositores e financiados por multitude de institucións e organizacións anticubanas, como o famoso Nuevo Herald.\nHoubo tempo tamén para un breve coloquio onde as asistentes se interesaron pola situación dos medios de comunicación en Cuba e sobre as acusacións de dogmatismo vertidas contra o goberno popular, o que permitiu departir brevemente sobre a existencia dunha nutrida rede de blogueiros cubanos que vai moito alén da publicitada Yoani Sánchez, tamén financiada polos Estados Unidos e outros lobbies anticubanos.


A escola de Apelón: 2011\nChegou o tempo do Magosto e do Samain... levamos dias falando desto na escola e, por fín, toca celebralo.\nO venres 4 de Novembro visitamos os "veciños" de Catro Camiños e permanecimos alí durante toda a mañá.\nNese tempo, estivemos xogando en diferentes obradoiros preparados polas profes, comimos castañas, xogamos no patio...Botade un olliño ás fotos para facervos unha idea...\nOBRADOIRO DE PLÁSTICA; nel, argallamos un montón de cousiñas que nos servisen como agasallo para os maiores... unha pisada dos pequenos de Apelón. Fixemos cogumelos con celofán, follas con mensaxe, castañas,... e ata a bruxa do outono (unha persoaxe dun conto que estivemos a traballar).\nOBRADOIRO DE CONTACONTOS; esperábanos a profe Pili para contarnos un montón de aventuras de Samain...\nOBRADOIRO DE PDI; encantanos a Pantalla Dixital...por iso non podiamos prescindir de xogar con\nela nun día de festa. En pequenos grupos poidemos disfrutar de algunhas actividades relacionadas co outono.\nAntes de sair ó patio a xogar un pouquiño cantamos e bailamos unhas cancións...Logo, a xogar!!!\nEstamos esgotados, necesitamos repoñer forzas...a merenda? CASTAÑAS: con zume, leite, auga...pero castañas por suposto!\nAntes de ir para a casiña, xogamos un anaco todos xuntos...quen sabe como se dí en ingles...?\nPara rematar, deixamos exposto o traballo feito no obradoiro de plástica...Deica outro ano!\nPublicado por rut en 1:03 No hay comentarios:\nO CORPO HUMANO: UNHA MAQUINA PERFECTA\ncomo xa sabedes, estamos traballando nun proxecto sobre o corpo humano...\nAntes que ningunha outra cousa, queremos agradecervos a gran participación que estades tendo aportando material e interesandovos polo tema MOITAS GRAZAS DE PARTE DE TODOS!!!\nQueremos mostrarvos algunhas das cousas que estamos a facer estos dias\nO proxecto naceu grazas a un xogo que prpuxo a profe sobre os sentidos...¿quén é capaz de "ver" sin ollos?. De tal actividade, xurdiu unha conversa na que apareceron moitas preguntas, dúbidas e discrepancias...concluimos que iamos ter que indagar un pouco para dar resposta a todo o que estabamos a falar.\nLogo de anotar o que sabemos do corpo e o que queremos saber sobre el...decidimos facer acopio de material e recursos que nos brinden a información que buscamos... A vosa colaboración neste punto é fundamental. A nota que vos enviamos e o apunte que deixamos no blog obtivo moi boa resposta...de marabilla!\nMirade como temos xa o recuncho do proxecto.. e seguen a chegar mais cousas!\nComeza o traballo!!\nNesta imaxe podemos ver como consultamos as fontes...\ncomezamos a empregar a nova información xogando no ordenador... empezamos co esquelete!\nas peliculas de "Erase una vez la vida" que nos prestachedes, ademais de ser divertidas, nos ensinan un monton de cousas (os virus que atacan o sistema inmune teñennos "indignadisimos"... sempre andan amolando)\nas "fotos" que nos quitan ós osos chamanse radiografias..diso algún de nos sabemos abondo...por iso trouxechedes algunha de osos rotos...\nPublicado por rut en 2:05 No hay comentarios:


O BNG pide a Defensa que ceda o antigo hospital da Escola Naval de Marín para facer fronte á crise sanitaria - Pontevedra Viva\nVenres 5 de Febreiro, 2021 ás 17:44 do Venres 5 de Febreiro, 2021\nNéstor Rego, deputado do BNG, presentará unha iniciativa no Congreso dos Deputados para solicitar o uso das instalacións do antigo Hospital da Escola Naval de Marín co obxectivo de que acollan a persoas afectadas pola pandemia.\nLucía Santos Omil, portavoz do BNG en Marín, indica que o edificio se atopa en boas condicións para ser reutilizado como espazo hospitalario. A representante nacionalista afirma que a actual situación sanitaria con 2.166 pacientes de covid activos obriga a buscar alternativas que poidan facer fronte á eventual situación de colapso nas unidades de coidados intensivos.\nNéstor Rego entende que con esta incorporación poderíase manter a atención sanitaria a outros pacientes con diferentes patoloxías nas plantas dos centros hospitalarios públicos. Considera que este antigo hospital da Escola Naval é o espazo máis adecuado para que se converta en hospital de campaña e espera que o Ministerio de Defensa atenda esta solicitude e dedíqueo, de maneira preventiva, a uso sanitario de poboación civil.\nEste edificio é utilizado actualmente como residencia vacacional, esa é a resposta que o Ministerio de Defensa ofreceu cando xa se solicitou en marzo de 2020. Os nacionalistas entenden que esta negativa para facer uso das instalacións #ante a situación pandémica é "inxustificable".\nNa xunta de portavoces do Concello de Marín o 28 de xaneiro, Lucía Santos trasladaba esta proposta do mesmo xeito que a realización dun cribado masivo na vila de Marín, ademais de atención domiciliaria ás persoas en situación de corentena. Sinala que a alcaldesa María Ramallo comprometeuse a trasladar este propostas pero, polo momento, o BNG recoñece que carece de información oficial respecto a estas peticións.


Quinto curso de fabricación de gaitas de fol (11-19 maio 2022)- Matrícula pechada. - Pablo Carpintero\nGaitas de fol\nRéplicas de gaitas de fol antigas\nXabresas e Alistanas\nGaitas de fol e punteiros galegos con escalas temperadas e cromáticas\nOutras gaitas de fol e punteiros do noroeste con escalas temperadas e cromáticas\nGaitas de cana, gaitas de pallón (lingüeta sinxela) actualizadas.\nNovos modelos de gaitas\nPalletas e pallóns\nTambores e bombos\nFrautas, pínfanos e requintas\nRestauramos calquera instrumento musical tradicional e empalletamos a túa gaita de fol antiga para recuperar o seu son orixinal.\nEstes son os instrumentos musicais que compoñen a nosa colección, podes encomendar unha réplica de calquera deles.\nEntre o 11 e o 19 de maio de 2022 realizarei no meu obradoiro o quinto curso para aprender a facer gaitas de fol. As prazas están limitadas a catro.\nEste curso de 50 horas consiste na aprendizaxe de tódalas técnicas necesarias para a construción dunha gaita de fol, dende o taqueado da madeira ata a confección do vestido e montaxe e afinación da gaita. Ao mesmo tempo que se explican tódolos procesos, cada participante realiza cada un deles e participa na fabricación da súa propia gaita. Tamén hai a opción de matricularse sen obter unha gaita ao fin do curso.\nEste curso inclúe:\n-Como cortar e taquear o buxo. Manexo da serra de fita.\n-Aprendizaxe e manexo do torno.\n-Como levantar correctamente os planos dunha gaita.\n-Aprendizaxe dun xeito fácil de fabricación e calibración das coitelas cónicas para o interior dos punteiros a partir dun plano.\n-Manexo e uso dos diferentes tipos de brocas para furados cilíndricos e cónicos.\n-Afiado e preparación de coitelas para o torno, da ferramenta de torneado manual e de navallas para facer palletas.\n-Traballo das madeiras, cilindrado e furado interior de pezas cilíndricas e cónicas\n-Aprendizaxe e manexo das ferramentas de torneado exterior manual.\n-Técnicas de acabado das madeiras (tinguido e diferentes acabados)\n-Fabricación de palletas antigas e modernas así como preparación de pallóns.\n-Acabado dos punteiros: torneado, taladro dos furados e técnicas para afinalos.\n-Deseño de patróns, manexo e uso da máquina de coser e costura dos vestidos.\n-Atado dos foles e montaxe da gaita.\nDuración: sete días hábiles en horario de 8 a 14:30. Non se traballa a fin de semana.\nAquí vos deixo os comentarios dos catro participantes no primeiro curso:\nÓscar Barreiro: Grande curso, grande mestre e grandes compañeiros para unha experiencia inesquecíbel. Grazas Pablo por ter compartido connosco tanto saber.\nRoberto Pérez “Reberete”: Todo parece aliñarse dentro de min, cando quen che ensina novos xeitos do teu oficio, ao que amas, ó mesmo tempo che transmite isto: “Eu non sei nada que ninguén non me ensinara, o coñecemento é compartido, pertence ás persoas; o que é valioso é a habilidade, a imaxinación, as mans, a creatividade, iso é o que realmente ten valor nun artesán”.\nAlexandre Cadarso “Cano”: Neste curso, tiven a ocasión de cumprir un desexo: “participar no proceso de construír unha gaita de fol”. Un curso moi ben estruturado, onde o profesor Pablo Carpintero ademáis de dar nocións técnicas (torneado, manexo e afiado de ferramentas, aprender a facer palletas …) soubo crear un ambiente agradábel e de traballo, aportando todo o seu saber e experiencia. Quedei moi satisfeito e recomendo que participedes en cursos futuros. Parabéns Pablo!\nEloi Dávila: De todos é sabido os coñecementos que atesoura Pablo Carpintero pero a mestría estivo en como nos mergullou no seu mundo da tradición, da precisión científica, da sutileza no detalle e do seu bo saber facer. Curso 100% recomendable.\nSe queredes máis información sonre prezos e condicións podédesme escribir a pablo.carpin@gmail.com ou chamarme ao 626588381.\nLugar: obradoiro-museo Pablo Carpintero, Santiago de Compostela.\nA ponteira do Ti Carriço Sexto curso de fabricación de gaitas de fol (21-29 setembro 2022)-Matrícula...


Non hai ningunha causa visible para o "token inesperado ilegal" | CLMGF\nNon hai ningunha causa visible para o “token inesperado ilegal”\nO mesmo erro xérase se, por exemplo, proba Executando un ficheiro JS cun personaxe deshonesto, un lugar malo, un parénteses, “citas intelixentes”, citas simples non incluídas correctamente (por exemplo ), etc.\nMoitas situacións diferentes poden causar este erro. Pero se non ten erros de sintaxe obvia ou carácter ilegal, pode ser causado por un carácter ilegal invisible. Isto é o que é esta resposta.\nPero non podo ver nada ilegal!\ne de onde veu?\nNon podo dicir con certeza, pero a miña aposta está en JSFiddle. Se pegas o código desde alí, é moi probable que inclúa un ou máis caracteres\n. Parece que a ferramenta usa ese personaxe para controlar a configuración de palabras en cadeas longas.\nDende a última actualización de JSFiddle, agora mostra o personaxe como un punto vermello como o codepen fai. Ao parecer, xa non está inserindo U+200B por si só, polo que este problema debe ser menos frecuente a partir de agora.\nVagabond parece que ás veces provoca este problema, debido a un erro en virtualbox. A solución, de acordo con esta publicación do blog, é definir sendfile off; na súa configuración de nginx ou EnableSendfile Off se usa Apache.\nTamén se informou de que o código atrapado das ferramentas de desenvolvedor de Chrome pode incluír ese personaxe, pero non puiden reproducirlo coa versión actual (22.0.1229.79 en OSX) .\nComo podo detectarlo?\nO personaxe é invisible, como sabemos que hai? Podes pedir ao teu editor a mostrar caracteres invisibles. A maioría dos editores de texto teñen esta función. Vim, por exemplo, mostra-los por defecto e ZWSP mostra como . Tamén podes depurarlo en liña: JSBIN mostra ao personaxe como un punto vermello nos teus paneis de código (pero parece que o elimina despois de gardar e recargar a páxina). Codepen.io tamén mostra-lo como un punto e mantén-lo mesmo despois de gardalo.\nEste personaxe non é algo malo, el realmente pode ser moi útil. Este exemplo en Wikipedia demostra como se pode usar para controlar onde unha longa cadea debe axustarse á seguinte liña. Non obstante, se non coñece a presenza do personaxe no seu marcado, pode converterse nun problema. Se o tes dentro dunha cadea (por exemplo, nodeValue dun elemento DOM que non ten contido visible), pode esperar que a cadea estea baleira, cando non sexa (ata Despois de aplicar String.trim).\nZWSP tamén se pode mostrar un espazo en branco adicional nunha páxina HTML, por exemplo , cando está entre dous elementos\n(como se pode ver nesta pregunta). Este caso nin sequera reproducible en JSFiddde, xa que o personaxe ignórase alí.\nOutro problema potencial: se a codificación do sitio web non é recoñecida como UTF-8, o personaxe pode ser amosado (como â€‹ en latino1, por exemplo).\nSe ZWSP está presente no código CSS (código en liña ou un estilo externo folla), os estilos tampouco se poden analizar correctamente, polo que algúns estilos non se aplican (como se pode ver nesta pregunta).\nEspecificación de ecmascript\nNon podo mencionar a esa específica carácter na especificación de ecmascript (versións 3 e 5.1). A versión actual menciona caracteres similares (U+200C e U+200D) na sección 7.1, que di que deben ser tratados como IdentifierPart s cando” fóra dos comentarios, literais de cadea e literais de expresión regular “. Estes personaxes poden, por exemplo, formar parte dun nome de variable (e de funciona).\nSección 7.2 Enumera os caracteres espazos en branco válidos (como a tabulación, o espazo, o espazo sen interrupción, etc.) e vagamente mencionan que calquera outro separador de espazo Unicode (categoría “ZS”) debe ser tratado como espazo en branco. Probablemente non son a mellor persoa para discutir as especificacións a este respecto, pero paréceme que U+200B debe considerarse un espazo en branco segundo isto, cando en realidade as implementacións (en Polo menos Chrome e Firefox) parecen tratalos como algo inesperado (ou parte dun), o que provoca o erro de sintaxe.\nTendo a Jennie Garth »\n« Proxectos fotográficos innovadores


Manzaneda rende culto á Virxe das Neves\nInicio/Concellos/Manzaneda rende culto á Virxe das Neves\nA misa deste domingo, 4 de agosto, estivo amenizada polo Orfeón Trivés\nDende o día 2 e ata o 5 de agosto, Manzaneda vístese de festa para honrar á Virxe das Neves, cun programa que inclúe multitude de propostas, entre as que destaca a música, xunto cos actos relixiosos ou a gastronomía.\nComo xa é tradicional, a paellada popular e a festa ibicenca marcaban o inicio dos festexos o venres pola noite e hoxe, domingo 4 de agosto, a charanga Terras do Bibei poñía en marcha o día grande. Ás 13h. a procesión percorría a localidade coa imaxe da Virxe das Neves e a continuación celebrarase a misa solemne, cantada nesta ocasión polo Orfeón Trivés. Pola tarde haberá baile e logo verbena coa orquestra Tango.\nAs festas rematan mañá, 5 de agosto, coa actuación do grupo Chastton Show en sesión de tarde e verbena.\ncomarca culto Manzaneda misa neves noticias O Barco orfeón procesión provincia Valdeorras Virxe


Castelo de San Antón (A Coruña).\nSobre un pequeno islote, na ría de A Coruña, edificouse a finais da Idade Media unha capela dedicada a San Antón, na que se recollía ós navegantes aquexados do mal gangrenoso “Lume de San Antón”. Este islote foi máis tarde utilizado como lazareto, lugar de confinamento dos viaxeiros sospeitosos de padecer lepra.\nAs obras de construcción do castelo de San Antón comenzaron en 1587, como indica unha inscripción situada xunto ó escudo do marqués de Cerralbo na portada da fortaleza. Durante o ataque inglés de Francis Drake en 1589, o castelo que estaba en fase de construcción defendeu eficazmente coa súa artillería a muralla da cidade. O rei Felipe II ordeou que se acabara o forte, baixo a dirección do enxeñeiro Rodríguez Muñiz.\nTra-lo ataque de 1639, no que a escadra francesa asediou a cidade, a bahía coruñesa quedou protexida polos fogos cruzados dos castelos de San Antón e San Diego (hoxe desaparecido). Tras este ataque o marqués de Valparaíso propuxo a Felipe IV a reforma da fortificación, que concluiría no século XVIII, cando o enxeñeiro Antonio López Sopeña construiu a Casa do Gobernador coa súa pequena capela neoclásica no exe da composición do edificio.\nNo século XX uniuse a terra, deixando de ser unha isla. En 1960 o ministerio do Exército o cedeu á Casa do Concello, tras unha longa etapa como prisión militar. En 1964 convertiuse en Museo Arqueolóxico e Histórico de A Coruña.


Turgalicia aposta pola promoción turística de Santiago e a súa comarca entre os principais operadores nacionais – Turismo de Galicia\nTurgalicia aposta pola promoción turística de Santiago e a súa comarca entre os principais operadores nacionais\n6 Maio, 2012 6 Maio, 2012 - Deixa un comentario\nDurante esta fin de semana, representantes de 24 operadores e axencias de viaxe de toda España poderán coñecer oferta turística compostelá.\nEsta viaxe de familiarización parte da colaboración entre Turgalicia e a Asociación de Hostalería de Santiago e Comarca.\nA Xunta de Galicia, a través de Turgalicia, da Secretaría Xeral para o Turismo, colaborará coa promoción turística de Santiago de Compostela e a súa contorna a través da organización dunha viaxe de familiarización na que participarán representantes de 24 operadores e axencias de viaxe de toda España.\nEsta acción de difusión da oferta turística da cidade de Santiago e a súa comarca, froito da colaboración entre Turgalicia e a Asociación de Hostalería de Santiago e Comarca, desenvolveuse esta fin de semana en Santiago.\nDeste xeito, Turgalicia colabora coa organización da viaxe, os traslados dos participantes, a manutención e as visitas aos distintos puntos de interese turístico, mentres que os membros da devandita asociación ofreceronlle aos visitantes aloxamento e almorzo.\nA estadía dos axentes de viaxe nas Terras de Compostela comezou o día 4 de maio, cunha cea de benvida nun restaurante santiagués.\nOnte os representantes dos 24 operadores turísticos e axencias de viaxe participaron nunha xuntanza de traballo (workshop) con representantes da asociación de hostaleiros de Santiago e Turgalicia, onde puideron coñecer de primeira man as posibilidades turísticas da capital galega.\nOs operadores participaron tamén nunha visita guiada pola cidade de Santiago e a xornada concluíu cunha cea de traballo na que contaron coa presenza da secretaria xeral para o Turismo da Xunta de Galicia, Carmen Pardo. Hoxe, os representantes dos operadores turísticos nacionais e axencias de viaxe visitarán a Cidade da Cultura de Galicia, e logo trasladaranse ao pazo de Oca para coñecera as súas instalacións, ademais doutros enclaves da comarca compostelá.\nOs operadores e axencias de viaxe participantes neste acción de promoción son: Viatges San Julia, Viajes Andrómeda, Halcon Viajes, Viajes Aliguer, Viatges Masanés, Eroski Viajes, China Internacional Travel, Valesa Cultural Services, Giratu Mayorista de Turismo, Viajes Olympia, studioviaje/Set Viajes, Trapsatur, Viajes Kuoni, Frontia, Caja Murcia Viajes, Versys Travel, Garrido Marfil, Viajes Nacho Alonso, Viajes Triana, Marfil Viajes, Viajes Gaviota, ViajesAalimara, Barcelo Viajes e Viajes Ecuador\nEtiquetadaaxentes de viaxeTurgaliciaturismo de Galicia\nArtículo Anterior Turgalicia promociona a instalación dunha base escandinava para a práctica do surf en Galicia\nArtículo Seguinte A secretaria xeral para o Turismo presentou en Ourense a Xornada de portas abertas das Rutas dos Viños de Galicia


Carmen Guillén, coordinadora de Cancro Hereditario e Consello Xenético da Sociedade Española de Oncoloxía Médica | Consumer\nCarmen Guillén, coordinadora de Cancro Hereditario e Consello Xenético da Sociedade Española de Oncoloxía Médica\nEntre o 5% e o 10% de todos os cancros son hereditarios\nAlgunhas familias están marcadas polos seus xenes e teñen unha alta probabilidade de sufrir cancro hereditario: estímase que entre o 5% e o 10% da poboación está en situación de alto risco de padecelo. Un novo consenso aprobado pola Sociedade Española de Oncoloxía Médica (SEOM) e varias sociedades médicas nace coa intención de axudar a identificar a estas persoas e mellorar a súa derivación a unidades de consello xenético. Actualmente, en España hai suficientes Unidades de Consello Xenético, onde se indica a cada persoa con este risco que é o máis adecuado no seu caso. Os tests xenéticos ofrécense só cando existen altas probabilidades de que unha persoa poida desenvolver cancro e teñen utilidades distintas para unha persoa sa e para unha que xa fose diagnosticada. Así o explica nesta entrevista Carmen Guillén, coordinadora de Cancro Hereditario e de Consello Xenético da Sociedade Española de Oncoloxía Médica (SEOM).\nCantas persoas teñen un cancro hereditario en España?\nEstímase que entre o 5% e o 10% de todos os cancros son un cancro hereditario, é dicir, debidos a factores que se herdan ou se transmiten. Ao redor de 10.000 casos.\nÉ unha porcentaxe pequena\n“Hai que sospeitar un cancro hereditario cando nunha familia danse casos que se comportan da mesma maneira”A maioría de casos de cancro son esporádicos e débense a factores distintos aos da herdanza xenética. Só unha pequena porcentaxe débense a unha alteración nun xene herdada do pai ou da nai, da mesma forma que temos os ollos azuis ou marróns. Este cancro hereditario débese a unha alteración xenética que predispone a padecelo, pero a maioría que se dan nas familias, en varias persoas, é porque seguen os mesmos estilos de vida e viven no mesmo ambiente, pero non se deben á herdanza.\nEntón ter antecedentes familiares da enfermidade non é o mesmo que ter un cancro hereditario?\nPoderiamos sinalar que hai agrupacións de cancro ou unha agregación familiar de cancros que se deben a distintos factores, sobre todo ambientais ou relacionados cos estilos de vida, que supoñen o 30% de todos os casos. Pero que só unha porcentaxe moi pequena destes casos débense á herdanza, e dáse cando varios membros dunha mesma familia están afectados. Ademais, estes tumores compórtanse igual.\nUnha persoa sa con algún caso de cancro na familia que sospeita que pode desenvolver cancro hereditario, cando debe acudir a unha consulta médica?\n“Facerse o test xenético cando xa se sofren un cancro permite administrar fármacos máis selectivos”Hai certos signos de sospeita de que pode haber un risco de herdar cancro. Un deles é a idade de diagnóstico. Non é normal que se diagnostique a idades moi temperás, xa que a maioría dos casos detéctanse na idade adulta, ao redor dos 60 anos. Tamén hai que recelar cando se ten un tipo de tumor que se desenvolveu na mesma familia (materna ou paterna) e, ademais, repítese en irmáns, tíos ou curmáns, etcétera, como son certos tumores de mama, de colon ou a síndrome hereditaria de mama/ovario. Así, hai que sospeitalo cando nunha familia danse varios casos de cancro de ovario ou de mama que, ademais, son bilaterais e que afectan a mulleres novas; cando se desenvolven tumores múltiples nunha soa persoa; cando nunha familia xorden varias malformacións congénitas ou alteracións que vaian asociadas a unha síndrome hereditaria de cancro.\nOnde deben dirixirse as persoas que sospeitan ter risco de cancro hereditario?\nPrecisamente, ese é o obxectivo do Consenso elaborado entre a SEOM e outras sociedades científicas e de atención primaria. Está pensado coa finalidade de que calquera médico de primaria ou calquera oncólogo médico teña unha formación mínima suficiente para identificar as persoas con este risco hereditario de cancro e descubrir se hai máis casos entre outras persoas da súa familia, se hai unha agregación familiar de casos, algunha peculiaridade debida a factores xenéticos que compartan eses individuos ou familiares. Desta forma, ante calquera signo de alerta, calquera persoa poderá ir consultar aos seus médicos de cabeceira, recibir un asesoramento mínimo e, se é preciso, derivarse a unha Unidade de Consello Xenético.\nCal é o papel das Unidades de Consello Xenético?\n“Con distintas ferramentas, pódese evitar que se desenvolva un cancro hereditario ou detectalo de forma precoz”Estas unidades facilitan a coordinación multidisciplinar entre os diferentes profesionais que deben realizar o seguimento dunha persoa con risco de sufrir cancro; asesoran aos individuos dos que se sospeita unha predisposición hereditaria; comproban a súa historia, diagnóstico e, se ten unha síndrome hereditaria, indícanlles se deben realizarse un test xenético, xa que estas probas só ofrécense a quen teñen posibilidades razoables de beneficiarse deles e de ser portadoras dunha mutación que entrañe risco de cancro. Asesoran a estes pacientes e derívanlles ao especialista adecuado (digestólogo, xinecólogo ou cirurxián) para un seguimento individualizado e ao resto dos seus familiares infórmaselles sobre como deben actuar. Ademais, prestan apoio psicolóxico e permiten que as persoas cunha síndrome hereditaria do cancro benefíciense de proxectos de investigación que só se realizan nestas unidades especializadas.\nSon suficientes as Unidades de Consello Xenético que hai en España?\nDebo dicir que si. Creouse unha rede ampla de Unidades de Consello Xenético en distintos hospitais españois que dependen dos servizos de Oncoloxía Médica. Na maioría de comunidades autónomas hai polo menos unha Unidade de Consello Xenético á que se pode derivar ás persoas con risco de sufrir unha síndrome hereditaria de cancro. O problema non son os recursos asistenciais, senón que os médicos teñan os coñecementos necesarios para derivar ás persoas que o necesitan a estas unidades. Non todos os teñen, xa que esta é unha formación que non existía antes dos anos 90.\nE, actualmente, coas ferramentas de que dispomos, é posible evitar o cancro hereditario?\nHoxe hai ferramentas cun nivel de evidencia científica moi alto, aínda que baixo nalgunhas síndromes hereditarias do cancro. Así, pódese chegar á detección precoz ou evitar que se desenvolva. No caso do cancro de colon e a síndrome hereditaria de Lynch, o seguimento con colonoscopia permite reducir o risco de desenvolvelo ata nun 65%, cando os afectados teñen unha probabilidade ao longo da súa vida, entre o 70% e o 80%. Na síndrome de cancro de mama e ovario, o seguimento adecuado faise con mamografías e resonancia, que tamén diminúe o risco de padecelo de maneira significativa, para que non se desenvolver ou que se detecte de maneira moi precoz. A estas pacientes realízanselles cirurxías profilácticas, como a extirpación dos ovarios, das mamas ou, mesmo, do estómago para evitar o cancro gástrico difuso.\nCancro e tests xenéticos: para quen e para que\nOs tests xenéticos teñen unha utilidade distinta segundo a situación de partida. En xeral, axudan a identificar cal é a alteración xenética que provoca o risco de cancro. Cando unha persoa xa ten un cancro, este test tamén supón un gran beneficio, xa que se se descobre que é portadora dunha determinada mutación xenética, como a BRCA1 ou a BRCA2, “poderáselle administrar un determinado tipo de quimioterapia que é máis útil. Tamén hai novos fármacos que funcionan de maneira máis selectiva en quen teñen estas mutacións”, informa Carmen Guillén.\nPara unha persoa sa, resulta beneficioso saber se é portadora ou non dunha alteración xenética porque, aínda que a súa familia teña unha síndrome hereditaria de cancro, cabe a posibilidade de que non herdase esa alteración xenética familiar. Neste suposto, non necesita un seguimento tan exhaustivo para a prevención xa que ten o mesmo risco que a poboación xeral de desenvolver un tumor, o que pode aliviarlle a preocupación. E, para aquela persoa sa cuxo estudo revele que si é portadora dunha alteración nun xene que lle predisponga á enfermidade, serve para facerlle un seguimento adecuado en función do seu risco, engade esta experta en Cancro Hereditario e Consello Xenético de SEOM.\ncancro mama-gl quimioterapia


Inauguración da exposición "Lugo Apocalíptico" - Viva Lugo\nInauguración da exposición «Lugo Apocalíptico»\nLugo Apocalíptico é unha defensa do patrimonio, do seu coidado e do respecto ao mesmo. Aberta ao público ata o 16 de decembro.\nSetembro 2019 A expo «Lugo Apocalíptico» destaca polo impactante das súas imaxes cheas de detalles que sitúan a Lugo nunha situación extrema para facerons reflexionar sobre a riqueza do noso patrimonio e importancia do seu cuidado. O autor, Jesús Crende, mostra unha destreza técnica na edición fotográfica que roza o virtuosismo e pon esa pericia ao servizo da imaxinación para levar máis alá monumentos e lugares representativos de Lugo e así identificarnos plenamente coa potente mensaxe da súa obra.\n«Lugo Apocalíptico» é unha distopía e como tal pon a mirada no futuro advertíndonos do presente e da deriva do mesmo. Lugo apocalíptico é un exercicio de virtuosismo “que xogando co noso patrimonio máis cercano consegue chamar a nosa atención, engaiolar a nosa mirada e a nosa imaxinación e facernos reflexionar”, indicou Maite Ferreiro.\nArtículo anteriorChega a Lugo o Ciclo Galego de Teatro Amador\nArtículo siguienteCartel del Sanfroidance 2019


(III) A presión do eucalipto sobre a superficie agrícola: 240.000 hectáreas plantadas desde a entrada na UE - Campo Galego\nInicio / Desenvolvemento rural / (III) A presión do eucalipto sobre a superficie agrícola: 240.000 hectáreas plantadas desde a entrada na UE\nAo tempo que desde o ano 1986 se foron perdendo en Galicia perto de 200.000 hectáreas de superficie agraria, as plantacións de piñeiro e eucalipto pasaron a ocupar 378.718 hectáreas máis de territorio\nCamilo Friol 29/01/2020 6:14 p.m.\nPlantación de eucaliptos nunha antiga pradeira en Donalbai (Begonte)\nHai pouca investigación sobre as dinámicas de uso do solo en Galicia e menos aínda que chegen até o día de hoxe”, asegura Quico Ónega, profesor do Máster Universitario en Xestión Sustentable da Terra e do Territorio da USC e membro do Laboratorio do Territorio (Laborate). Pero con independencia dos datos cuantitativos, unha realidade semella clara: xunto ao descenso da superficie agraria, o monte foi perdendo nas últimas décadas o seu uso como aproveitamento agrogandeiro e centrouse na produción forestal de madeira.\nEse feito ten incidencia tamén sobre o cálculo da superficie agraria útil. “Teriamos que analizar a consideración do mato, que hoxe por simplificar consideramos superficie abandonada pero noutro tempo non era así. No 1987 comparado con hoxe pastoreábase máis monte, e ese mato era SAU, hoxe pastorease menos, pero habería que ver que vexetación hai nese mato e que uso se fai dela”, exemplifica Quico.\nDesde comezos da década dos 60 até os anos 80 fóronse deixando de aproveitar polo gando unhas 820.000 hectáreas de monte\nO profesor Francisco Sineiro puña datos no ano 2006 a esa superficie agroforestal que se foi deixando de pacer e que pouco a pouco ou ben foi quedando en situación de abandono ou foi colonizada polas plantacións de piñeiros e eucaliptos ou invadida pola aparición espontánea desas e outras especies. “Desde comezos de 1960 até 1980 fóronse deixando de aproveitar polo gando unhas 820.000 hectáreas de monte”, calculaba Sineiro.\nDecisións administrativas en favor do monte e en detrimento da superficie agraria\nAs plantacións forestais de piñeiros e eucaliptos foron gañando inicialmente terreo no franquismo a medida que o gando ía deixando de aproveitar o monte e posteriormente, a partir da entrada na UE, coa acelerada desaparición de explotacións, que as fixo prescindir das súas terras\nSegundo datos do avance do cuarto Inventario Forestal Nacional, no ano 2011 había en Galicia 2.030.681 hectáreas de monte, das que 1.424.094 estarían arboradas (eucaliptos, frondosas, piñeiros, bosques de ribeira, etc). Se atendemos aos datos dos Inventarios Forestais anteriores, a superficie arborada teríase duplicado en Galicia desde o 1950 ao 1975 como consecuencia das campañas de reforestación do franquismo en montes tanto privados como abertais e comunais.\nA escaseza de cota láctea establecida para Galicia en 1986 e a concesión de axudas para a forestación de terras agrarias a partir de 1992 tiveron consecuencias no proceso de perda de superficie agraria en Galicia\nFoi quizais a primeira gran transformación da paisaxe galega como consecuencia do cambio de uso do solo. Pero as decisións gubernativas en favor do monte tiveron en máis ocasións claras repercusións sobre o descenso da superficie agrícola.\nA entrada do Estado español na Comunidade Económica Europea no ano 1986, o establecemento das cuotas lácteas que limitaron o crecemento e desenvolvemento do sector leiteiro galego ou a primeira gran reforma da Política Agraria Común a partir do ano 1992 e a concesión de axudas á forestación de terras agrarias derivadas do Regulamento europeo 2080/1992 tiveron tamén consecuencias no proceso de perda de superficie agraria en Galicia.\n150.000 hectáreas plantadas en solos agrícolas nos últimos 30 anos\nDesde o final do franquismo, o incremento de 294.733 hectáreas de monte arborado experimentado no últimos 40 anos –os datos referidos a Galicia do primeiro Inventario Forestal Nacional (1.129.361 hectáreas) foron tomados no ano 1973 e os máis recentes, pertencentes ao cuarto Inventario Forestal Nacinal (1.424.094 hectáreas), son do 2010– non se tería producido todo a costa de plantar monte raso, como até entón, senón que unha parte dese incremento (unhas 150.000 hectáreas) serían consecuencia da forestación de terras con outros usos anteriores, maioritariamente agrícolas, mesmo con concesión de axudas públicas para estas plantacións nos anos 90.\nDa forestación realizada mediante plantacións, cando menos unha parte ten a súa orixe no réxime de axudas derivado do Regulamento 2080/92 CE, activo durante o período 1994-2001. Ana Isabel García Arias e Mar Pérez Fra estimaron no ano 2001 o efecto deste programa, a partir dos datos do Ministerio de Agricultura, en 46.157 ha forestadas entre os anos 1994 e 1998.\n“Probablemente a importancia do programa foi maior na medida en que serviu como exemplo a seguir por moitos propietarios privados que decidiron realizar plantacións pola súa conta, o que suporía que a superficie forestada sen axudas ocupou superficie agrícola en moita maior proporción que a que recibiu subvencións”, afirma Eduardo Corbelle, do Laboratorio do Territorio. Polo tanto, engade, “a ocupación de terras agrícolas de boa calidade por plantacións forestais, e en xeral a competencia entre o uso agrícola ou gandeiro e o de produción de madeira, non semella ter sido unha consecuencia directa das políticas públicas de fomento da forestación, senón máis ben da iniciativa privada nun contexto de escasa regulación dos cambios de uso”.\nAs axudas á forestación de terras outorgadas de 1994 a 2001 serían as responsables directas da plantación e desaparición de 50.000 hectáreas de superficie agraria\nDesde 1986, ano de entrada do Estado español na CEE, a superficie gañada polas repoboacións forestais sería mesmo maior a 378.718 hectáreas, mentres nese mesmo periodo se terían perdido en Galicia perto de 200.000 hectáreas de uso agrícola.\nMáis de tres cuartas partes do incremento da superficie forestal arbolada en Galicia nas últimas tres décadas produciuse nas provincias de Lugo e de Ourense, onde a superficie plantada aumentou un 40 e un 30 por cento respectivamente entre o primeiro e o terceiro Inventario Forestal.\nOs eucaliptais foron sen dúbida os protagonistas deste cambio de uso na terra e no monte producidos en Galicia desde o último cuarto do século XX, multiplicándose por 6 a superficie destinada a esta especie na nosa comunidade, pasando das 27.639 hectáreas do IFN1, ás 46.494 do IFN2, ás 174.211 do IFN3 e ás 248.169 hectáreas do IFN4 (máis 39.814 hectáreas de repoboacións novas). Ademais destas masas monoespecíficas, o eucalipto aparece noutras 124.414 hectáreas mesturado co piñeiro do país (pinus pinaster) e comparte presenza co carballo en máis de 21.517 hectáreas.\nO maior avance do eucalipto teríase producido nas provincias da Coruña e Lugo, onde por exemplo se tería multiplicado por 18 a súa presenza, pasando de 4.000 a máis de 73.000 hectáreas na actualidade. Os piñeirais de piñeiros do país alcanzan a súa maior extensión en A Coruña, pero posúen maior representación en Pontevedra. Finalmente, máis de dous terzos dos piñeirais de piñeiro insigne concéntranse en Lugo e algo máis da cuarta parte en A Coruña. O piñeiro insigne (Pinus radiata) ocupa actualmente case 100 mil hectáreas, sendo a especie que máis se expandiu tras os eucaliptos durante o tránsito do pasado ao presente século.\nAs masas forestais produtivas de eucaliptos e piñeiros ocupan en conxunto 690 mil hectáreas de extensión que representan case a metade do monte arborado galego, preto da terceira parte da superficie forestal de Galicia e case unha cuarta parte do total do territorio galego. Na actualidade, as plantacións de eucaliptos son xa as masas forestais arboradas máis abundantes en Galicia, constituíndose nos principais protagonistas da paisaxe forestal galega, ocupan unha extensión próxima a 300 mil hectáreas que representa máis do 20% do monte arborado galego, case 15% da superficie forestal total e o 10% do territorio galego.\nA superficie arbolada galega de masas produtivas representa respecto ao total do Estado só o 3,9%. Sen embargo a produción anual da nosa comunidade equivale a máis do 50% da madeira cortada en España\nOs piñeirais de piñeiro do país (Pinus pinaster), que foron os máis estendidos ata finais do século XX, son agora a segunda formación arborada máis abundante de Galicia, representando máis do 15% do monte arborado galego. Estes piñeiros galegos, que gañaron terreo moi rápido desde a segunda metade do século XX, fórono perdendo durante o último cuarto do século XX, para acabar cedendo ao eucalipto o seu protagonismo na paisaxe forestal galega do século XXI, segundo acreditan os datos rexistrados no IFN4.\nA porcentaxe de superficie forestal que ten Galicia respecto ao seu territorio (69%) é a mesma que teñen Finlandia e Suecia. O monte arbolado ocupa o 70% da superficie forestal galega, o que representa que case a metade do territorio galego está plantado. O monte desarbolado ocupa á súa vez unha quinta parte do territorio total da comunidade e representa case unha terceira parte da superficie forestal de Galicia. “Grande parte do monte desarbolado galego son montes veciñais en man común e preto da metade do monte desarbolado de Galicia atópase na provincia de Ourense”, afirma a Consellaría do Medio Rural no documento elaborado no 2015 para a revisión do Plan Forestal de Galicia.\nA Administración endureceu os cambios de uso pero segue sen haber control efectivo e actuacións de oficio\nA normativa é hoxe moito máis estrita á hora de permitir os cambios de uso do solo rústico, aínda que en moitos casos eses impedimentos para converter terras agrarias en forestais só quedan no papel. A falta de vixiancia de oficio e de control de cumprimento da norma por parte da Administración levaron ao seu incumprimento sistemático até o de agora, mesmo con plantacións de terras que entraran en concentracións parcelarias.\nA Lei do Solo de Galicia (Lei 2/2016) establece dentro do solo rústico distintas categorías de protección, entre as que se atopan a agraria e a forestal. Dacordo coa norma, no solo rústico de especial protección agropecuaria (as fincas de concentracións parcelarias terían todas esta consideración) está absolutamente prohibida a plantación de especies forestais como piñeiros ou eucaliptos. Só se poderían plantar especies destinadas á produción de froito (castiñeiros, nogueiras) e no caso doutras frondosas (carballos, bidueiros) só se autorizaría despois de que a finca pase dous anos no Banco de Terras sen que nese prazo ninguén solicitase o seu arrendamento.\nNo solo rústico de especial protección agropecuaria está absolutamente prohibida a plantación de piñeiros e eucaliptos e para transformar chan forestal a agrario é preciso un informe de impacto ambiental\nEn canto aos solos de especial protección forestal, segundo a Lei de Montes de Galicia (Lei 7/2012) poderían reconvertirse a uso agrario previa comunicación a Medio Rural e informe de impacto ambiental da Consellería de Medio Ambiente superficies de até 15 hectáreas que estean a mato ou de menos de 5 no caso de estaren plantadas con piñeiros, eucaliptos ou frondosas de menos de 10 anos.\nOs Concellos teñen responsabilidade tamén no establecemento, vixiancia e mantemento dos solos agrarios. Son as entidades locais as que, a través do Plan Xeral de Ordenación Municipal ou do Plan Básico Municipal (no caso de concellos de menos de 5.000 habitantes), delimitan o solo rústico, aínda que a clasificación como agrario ou forestal depende da Xunta desde o 2016.


Gerca aumenta a súa presencia na comarca con dúas novas parcelas no Polígono de Vimianzo - Vimianzo - Que pasa na costa\npoligono empresarios industria gerca\nVisita institucional a Gerca\nAvanza a ocupación do Parque Empresarial de Vimianzo. Pendentes aínda do enlace da Autovía (sen novidades dende o pasado xullo), as empresas seguen fortalecendo o tecido costeiro. Así o demostra a reserva de dúas parcelas da empresa Gerca, xa instalada como unha das referencias empresarias da Costa da Morte.\nA xerente de SEA; Beatriz Sestayo, e a alcaldesa, Mónica Rodríguez, achegáronse ata a empresa para coñecer de primeira man as novas marquesinas que a empresa, de 50 [email protected], está poñendo no mercado.\nAs dúas novas parcelas no polígono, suman 2.370 metros cadrados, e supón un investimento de máis de 135.000 euros para que Gerca amplíe as súas intalacións.\nO director comercial de SEA, José Rei, suscitou a intención de ampliar a fórmula de Dereito de Superficie, impulsada pola actual xerencia para favorecer a instalación de empresas. Trátase dun sistema similar ao aluguer con opción a compra que permite iniciar a actividade no polígono por cifras moi reducidas, de apenas 100 euros ao mes, en función das parcelas.\nO Concello, ademais, bonifica o ICIO ata nun 95% a aquelas empresas que se instalen no polígono industrial, que na actualidade conta con compañías como Gerca ou Estrela Galicia.\nSEA puxo disposición do Concello a nova campaña promocional desenvolvida para difundir o polígono industrial.\nXaneiro 2021: As marquesiñas de Gerca xa están na rúa.\nDecembro 2020: Germán de Gerca: “Se quedas parado, vas á ruína. Tes que ir adecuando aos tempos”.\nAbril 2020 Gerca adáptase á emerxencia sanitaria e crea máis de 1.000 soportes diarios coa marca "Terra Atlántica" .\nFebreiro 2020: Germán Lema, de Gerca: "Tes aos teu fillos aquí, que van ao colexio aquí, tamén tes aos teus amigos... Entón, cambiar non é unha opción”.\n2019: O presidente da Deputación comprobou a potencia empresarial vimiancesa .\nAs conserveiras, o frío industrial ou a loxística: os sectores que dinamizan os parques empresariais .\n17-02-2021: Construcións Búa tamén se vai ao Polígono de Cee.\n04-02-2021: SOGAMA reserva dúas parcelas no Polígono Empresarial de Cee.\nNovo investimento en Vimianzo para a rede de abastecemento de auga de Piñeiros, Paizás e Castiñeira


JAVIER CORCUERA IMPARTE UN CURSO SOBRE DOCUMENTAL SOCIAL | Academia Galega do Audiovisual\nJAVIER CORCUERA IMPARTE UN CURSO SOBRE DOCUMENTAL SOCIAL\nJavier Corcuera impartirá un seminario-obradoiro sobre o Documental Social no MPXA (Máster en Producción e Xestión Audiovisual) os vindeiros días 5, 6 e 7 de Xuño. Este seminario forma parte do I Curso en Creación e Guionización de Documentais que organiza o Máster de Producción e Xestión Audiovisual, en colaboración coa Televisión de Galicia, a Dirección Xeral de Comunicación Audiovisual, Axencia Audiovisual Galega, e a Universidade da Coruña .\nEste director deuse a coñecer coa súa primeira longametraxe “La espalda del mundo” pola que obtivo o premio da Crítica Internacional no Festival de Cine de San Sebastián (2000) entre outros. Coa súa segunda longametraxe, “La guerrilla de la memoria” (2002), salta ó pasado e retrata unha parte olvidada da historia de España. ”Invierno en Bagdad” (2005) rodado antes e durante a ocupación norteamericana en Bagdad obtivo numerosos premios: Mellor película documental no festival de cine Español de Málaga, mellor película documental do festival Internacional de cine latino de Los Ángeles, e outros. Pola súa última película “Invisibles”, codirixida con outros autores recibiu o Goya da Academia de Cine.


RC Celta » O Celta volve ‘copar’ a Selección Española Sub-19 con catro xogadores convocados\nSanti Mina, David Costas, Rubén Blanco e Yelko mediranse á República Checa en Valencia\nO Real Club Celta recibe unha vez máis con gran satisfacción unha convocatoria da Selección Española Sub-19. O club vigués é o que máis xogadores achega, catro, ao combinado nacional para un partido de preparación ante a República Checa. Os convocados celestes son Santi Mina, Rubén Blanco, Yelko Pino e David Costas.\nOs célticos, xa consolidados nas categorías inferiores de España, concentraranse o día 25 de novembro e regresarán dous días despois. O partido de preparación ante a República Checa disputarase o día 26 en Burjassot, Valencia.\nA canteira do Real Club Celta segue “fabricando” xogadores internacionais e nutrindo de futbolistas ao primeiro equipo, no que tres dos catro seleccionados pola Sub-19 xa disputaron encontros oficiais en Primeira División.\nO club ve referendada desta maneira a súa decidida aposta pola canteira, cuxa achega é sen dúbida un enorme motivo de orgullo para a entidade e a afección.


SM TECNOLOGIA, S.L.U.. Entidades asociadas do Cluster TIC Galicia. Asociación do sector das Tecnoloxías da Información e das Comunicacións.\nSM TECNOLOGIA, S.L.U.\nPolígono Os Airíos, Sector 2, Nave 4 / Polígono Pocomaco, Parcela E-21, Módulo 2 - A Coruña CP: 15320 - As Pontes\nT. 981 450 579\nSM Tecnología nace no ano 2012 coa vocación de ofrecer Produtos e Solucións IT innovadoras, orientadas a satisfacer as demandas máis exixentes dos seus clientes, adaptándose a necesidades concretas e singulares, e tendo en conta escenarios de gran competitividade.\nQueren ser o socio adecuado no proceso de transformación dixital dos seus clientes, entendendo o seu negocio e estrutura organizativa, escoitando as súas necesidades, pensando como eles, propoñendo solucións, desenvolvendo, integrando e explotando sistemas que cubren as súas necesidades operativas, de inversión e de retorno.\nE queren seguir crecendo da man dos seus clientes, polo que manteñen e evolucionan as súas aplicacións e sistemas, dan formación, e atenden aos seus usuarios.\nSM Tecnología traballa en diferentes Sectores de Negocio: Sanitario, Pesca, Naval, Educación, etc.\nXestión de contido dixital\nPlataforma de corrección SMTEST: Plataforma integral e configurable para a xestión de matrícula, control de asistencia, xeneración de exames, correción automatizada de test e revisión online de todo tipo de exames.\nTREBOLET: ferramenta para xestionar de forma dinámica información e procesos, tanto internos das compañías como de negocio. Permite crear canles, e configurar formularios de forma dinámica con campos de diferente natureza, con dependencia ou independencia entre eles, e a partir de aí, poder xerar informes e explotar os datos de forma individual ou relacionada.


31 de Marzo de 2018 | Miguel Piñeiro\t| Pesca y Medio Ambiente\nO Observatorio nace coa idea de contar cunha ampla e equilibrada participación, polo que a súa composición estará conformada por institucións e sectores implicados na conservación e xestión dos ecosistemas fluviais.\nA Comunidade galega conta co primeiro Observatorio dos Ríos para poñer en valor o patrimonio natural-ambiental dos case 500 ríos de Galicia. Os ríos galegos son unha rede que suma 32.000 quilómetros de ríos, polo que a creación deste observatorio responde á necesidade de recoñecemento e protección do enorme valor patrimonial, tanto social como ambiental desta riqueza hidrográfica, así como a importancia que teñen na conservación da flora e da fauna que dependen deles.\nO observatorio concíbese como un órgano colexiado ao cal, de acordo co principio de colaboración institucional, corresponde o asesoramento sobre o estado ambiental, económico-social e cultural dos ríos da Comunidade Autónoma de Galicia, a elaboración de informes e estudos, e a diagnose e proposta de medidas que axuden a definir as distintas políticas autonómicas de posta en valor dos ecosistemas fluviais de Galicia.\nCoa posta en marcha desta ferramenta abórdase este feito dun modo transversal e interdisciplinar para poder obter información periódica e pormenorizada sobre o estado dos ríos galegos, polo que unha das súas funcións será actuar como órgano de asesoramento, análise e difusión de información periódica relativa á situación dos ríos galegos.\nTamén deberá recoller e analizar información sobre as medidas e actuacións postas en marcha desde as diferentes instancias, públicas e privadas; promover e elaborar plans directores para os ríos galegos, nos cales se recollan as políticas autonómicas respecto á promoción e valorización dos ríos como elementos destacados do patrimonio natural, económico e social galego.\nDentro das súas funcións, tamén destaca a de difundir a importancia dos ríos e os seus contornos naturais e promover boas prácticas na interacción da cidadanía cara a eles, así como promover a colaboración entre todas as institucións implicadas, encamiñada á posta en valor dos ríos galegos.\nOutra das finalidades coas que nace é a de actuar como foro de encontró interdisciplinar entre organismos públicos e as sociedades civís e do coñecemento e, por último, elaborará informes periódicos sobre o grao de cumprimento e efectividade\ndas medidas adoptadas para a posta en valor dos ríos galegos.\nPara acadar este reto é imprescindible impulsar a participación, tanto do colectivo de pescadores -cada vez máis exixente e implicado coa conservación e preservación do medio natural- como da sociedade en xeral, co fin de priorizar e establecer unas directrices de xestión que permitan delimitar un marco que garanta un aproveitamento sustentable e a posta en valor destes espazos naturais, co fin de poder atender as cada vez máis presentes demandas sociais a favor da conservación da biodiversidade.\nO Observatorio dos Ríos estará formado por unha presidencia, unha vicepresidencia, unha secretaría e un total de 32 vogais e haberá representación das consellerías de Economía, Cultura, Política Social, Medio Rural, Mar e a Axencia Galega de Turismo, por parte da Administración autonómica. Haberá tamén representantes dos organismos das bacías competentes no territorio galego, como Augas de Galicia, Confederación Hidrográfica do Miño Sil, Confederación Hidrográfica do Douro e Confederación Hidrográfica do Cantábrico; así como representantes das tres universidades galegas, das asociacións ecoloxistas que teñan entre os seus fins estatutarios a defensa dos ecosistemas fluviais, a Federación Galega de Municipios e Provincias (Fegamp) e a Federación Galega de Pesca.\n35 membros directivos pero a comunidade científica e a pesca social non teñen representantes\nComo galegos que somos comprendemos o sentido do refrán “ao mellor leñador tamén se lle escapa a machada” pero isto foxe da comprensión lóxica dun simple desliz e non se pode xustificar o erro histórico que a Xunta acaba de cometer na composición do Observatorio.\nQue a Xunta descoñeza ou obvie a AGAIA mete arrepíos.\nAGAIA é a Asociación Galega de Investigadores da Auga, un organismo que está formado por científicos e investigadores de todos os campos, dende as humanidades ata médicos hidrólogos, físicos, químicos, biólogos, etc.\nCompre subliñar que AGAIA leva adiante proxectos da UE en Galicia e que un 80% do publicado sobre estudos de ríos de Galicia está escrito polos seus membros.\n¿Cómo é posible que nos 35 integrantes do Observatorio non haxa representación de AGAIA?\nTampouco ten explicación e non se pode tolerar que ninguén de todas as partes implicadas se decatase do imperdonable erro e que non levantase as oportunas alarmas para que se subsanase a omisión.\nIsto demostra una vez máis o “postureo oficial colectivo” de cara á foto e o inmenso e lamentable descoñecemento que a Administración e os seus palmeiros teñen da auga en Galicia.\nPero é que hai outro esquecemento de igual gravidade. Segundo a comunicación da Xunta “é imprescindible impulsar a participación do colectivo de pescadores, cada vez máis exixente e implicado coa conservación e preservación do medio natural”.\n¿Fomenta a Xunta a participación dos pescadores galegos coa simple participación da Federación Galega de Pesca?\nLamentablemente a Xunta non debe saber que a Federación Galega de Pesca só ten uns dous mil e pico socios e que en Galicia hai unhas 70.000 licencias de pesca. Ter dous mil socios (só pescadores de competición) non faculta á Federación Galega de Pesca para representar aos 70.000 pescadores sociais que teñen licencia en Galicia e de feito a composición deste Observatorio xa levantou numerosas críticas nas redes pois a inmensa mayoría dos pescadores galegos non se sinten defendidos nin moito menos representados pola federación.\nOutro dato máis a ter en conta. Dos socios da federación, a maior parte son pescadores de mar. É dicir, que a FGP vai representar a todo o colectivo cando malamente se representan a sí mesmos.\nDi a nota de prensa da Xunta que un dos cometidos do observatorio será “a elaboración de informes e estudos, e a diagnose (...)”, sacando aos representantes da Universidade, ¿cales dos integrantes do Observatorio están capacitados científicamente para elaborar informes relativos aos ríos galegos?\nA non ser que fagan como o estudo ¿científico? sobre o cormorán que lle encargaron á Federación Galega de Pesca, con 15.000 eurazos de motivación. Estamos desexosos de coñecer o estudo...\nPara completar o esperpento, a Xunta podería nomear vogais do Observatorio a unha hidroeléctrica, a un furtivo e a un cormorán.\nMás en esta categoría: « Agustín Hernández denuncia la contaminación del Sar... tirando inmundicias al río Otro año igual, pero con diferencias »


Asignatura Política social e servizos sociais Código 615G01308\nSesión maxistral Explicación por parte do profesor dos contidos teórico/prácticos xerais, más suliñables e necasarios para comprender a asignatura e para levar a cabo o traballo de investigación.\nDiscusión dirixida Trátase de levar a cabo debates nas clases sobre temas da realidade das políticas e dos servizos sociais, requeríndose a participación e o interese do alumnado. Tanto na fase expositiva da asignatura como na parte de traballos titorizados ou da propia investigación a levar a cabo o debate, tanto particularizado como colectivo, se plantexa como unha ferramenta pedagóxica moi útil.\nNesta parte da asignatura tamén se procura fomentar o traballo e espírito de equipo, noutras palabras, desenvolver a chamada intelixencia social; de xeito que o alumnado poda ver por sí mesmo as ventaxes de xuncir esforzos, fronte á empresa individual. Para acadar isto, así como para o conxunto da asignatura, se presenta o contido referido á parte práctica, no que tamén resulta fundamentel a discusión dirixida, tanto nas clases como nas titorías.\nAnálise de fontes documentais Tanto no coñecemento dos contidos da asignatura como para a realización dos traballos e a investigación, resulta necesaria a familiarización, consulta e coñecemento das diferentes fontes de información secundaria, entre as que nesta asignatura destacan indicadores, bases de datos, informes, estatísticas, etc.\nLecturas Lectura, por parte do alumnado, de textos fundamentais ou relacionados coa asignatura, entre os indicados polo profesor e, no seu caso, propostos polo propio alumnado; así como aqueles outros necesarios para levar a cabo os traballos titelados e a investigación final.\nPresentación oral Como parte do traballo, aprendizaxe e da avaliación, o alumnado deberá expoñer de forma individual a súa aportación, de maneira que, ademáis de constituir unha proba máis de cara á avaliación final, tamén adquira experiencia e habilidades para falar e expor en público.\nProba obxectiva A proba obxectiva consiste na realización dun exame da parte teórica da materia para verificar o coñecemento e as leituras realizadas sobre as diferentes temas da materia\nInvestigación (Proxecto de investigación) A asignatura consiste na demostración por parte do alumnado do que sabe facer, polo que o proxecto de investigación e o seu resultado constitúen o eixo central tanto do traballo a desenvolver como da avaliación da asignatura.\nTrátase da elaboración dun traballo individual ou en equipo, que se concertará co profesor, dentro dunha relación amplia de temas posibles: poderá ser de carácter xeral ou específico sobre algún aspecto concreto da realidade das políticas e servizos sociais.\nEste traballo deberá ser teórico práctico. É dicir, na parte teórica se explicitarán aqueles contidos vistos en clase e outros recopilados polo alumnado sobre a información existente sobre o tema escollido, para dominalo e que non se den repeticións nin erros. Mentras que a parte práctica ou empírica deberá reflictir a información primaria que aporta o alumno/a sobre o tema (ben perante técnicas de recollida de información, como son as enquisas, entrevistas, grupos de discusión, etc. ou ben perante a observación, experiencias ou outras aportacións).\nO traballo entregarase en arquivo adxunto perante correo electrónico.


Temas: 10N ALBERT RIVERA CIUDADANOS CIS\nReaccións CIS: O PP considera a enquisa un "instrumento de propaganda" ao servizo do PSOE\nPor E.P. | SANTIAGO DE COMPOSTELA | 31/10/2019 | Actualizada ás 11:30\nO secretario de Organización de Ciudadanos en Galicia, Laureano Bermejo, asegurou este xoves que as enquisas "sempre se equivocaron" ao ser "cociñadas" dunha forma "interesada" por "unha parte".\n"E non só se cociñaron senón que esta vez se queimaron, pasáronse de freada", manifestou en referencia ao último barómetro publicado polo CIS --segundo o que Ciudadanos só obtería un escano por Pontevedra en Galicia-- nunha rolda de prensa en Santiago de Compostela.\nLaureano Bermejo participou na presentación da candidatura de Ciudadanos pola provincia da Coruña para as próximas eleccións do 10 de novembro, cita electoral na que a formación liderada por Albert Rivera aspira "non só a repetir os bos resultados" obtidos o 28 de abril --nos que se fixo cun representante pola Coruña e outro por Pontevedra--, "senón a melloralos".\n"Non estamos dispostos a facerlle máis caso ás enquisas, sempre nos fallaron", subliñou Bermejo, que considerou que o CIS "se está equivocando" ao ser "utilizado con fins electorais e partidistas".\nCidadáns Galicia presenta a súa candidatura pola Coruña para as eleccións xerais do 10 de novembro | Fonte: Europa Press\nPola súa banda, a candidata de Ciudadanos ao Congreso pola provincia de Pontevedra, Beatriz Pino expresou o seu convencemento de que o partido laranxa revalidará os dous escanos que xa obtivo en abril pasado, pola Coruña e por Pontevedra, e sinalou que podería mesmo obter unha terceira acta, esta vez por Ourense.\nAsí o trasladou nun almorzo informativo con medios, no que proclamou que afronta esta campaña electoral, que comeza oficialmente a próxima medianoite, "con moitas ganas e responsabilidade", porque ten "unha segunda oportunidade" para "desbloquear a situación do país".\nBeatriz Pino subliñou que os deputados "traballarán por Galicia" e que Ciudadanos vai ter "un papel importante", tanto na defensa dos intereses galegos como na configuración do próximo goberno central.\nNo seu encontro cos medios, a candidata lembrou o decálogo das principais reformas polas que aposta o seu partido. Así, incidiu no apoio ás familias e á natalidade; na aposta por unha sanidade "igual para todos", coa creación do cartón sanitario único; ou na "tolerancia cero coa corrupción".\nEntre as medidas expostas está tamén a reforma da lei electoral para haxa un sistema de listas abertas e para que os partidos "que queren dividir España" non teñan representantes nas Cámaras se non alcanzan o 3 por cento dos votos.\nFinalmente, apostou por medidas que garantan pensións estables, por un gran pacto de Estado pola Educación para que non haxa "17 sistemas educativos"; por un pacto de Estado para afrontar o despoboamento; pola baixada de impostos e o apoio aos autónomos; ou por acabar coa precariedade do mercado laboral.


O Samsung Galaxy Z Fold2 custará 2.009 euros - Código Cero - Diario Tecnolóxico de Galicia\nO Samsung Galaxy Z Fold2 custará 2.009 euros\nmartes, 1 de setembro do 2020 Marcus Fernández\nO Galaxy Z Fold2 pode adquirirse con visagras de cores personalizadas\nDurante a presentación do Samsung Galaxy Note20 adiantaron o que sería o Samsung Galaxy Z Fold2, smartphone sucesor directo do Galaxy Fold orixinal que hoxe presentouse oficialmente, chegando incluso a abrirse o seu proceso de venda anticipada a un prezo de 2.009 euros, co que inclúen un seguro Samsung Care+ durante 1 ano, para protexer o dispositivo (cubre 1 accidente durante o período de cobertura da póliza) e gozar tamén dun servizo de atención telefónica personalizada cun equipo técnico de expertos. Como data de lanzamento dos dispositivo fixan o 18 de setembro (aínda que hai establecementos que prevén recibir unidades o vindeiro día 14).\nO Samsung Galaxy Z Fold2 incorpora numerosas melloras con respecto ao primeiro Fold, sendo a máis importante o incremento de tamaño da súa pantalla externa, que ao ser agora unha pantalla Super AMOLED de 6,2 polgadas cunha resolución de 2.260 x 816 píxeles permite un uso efectivo do terminal encartado, mentres que a pantalla principal Dynamic AMOLED 2X de 7,6 polgadas ten unha resolución de 2.208 x 1.768 píxeles que, ao ser encartable pode operar incluso como dúas pantallas á vez grazas ao novo deseño de bisagra que facilita o uso do dispositivo coa pantalla aberta en distintos ángulos (modo Flex), co que pode empregarse de xeitos análogos a un ordenador portátil sobre unha mesa, o que resulta práctico para consumir contidos mentres se realiza outra acción, para videoconferencias con Google Duo en mans libres ou simplemente para gozar de interfaces de control avanzadas en aplicacións fotográficas.\nAínda que o primeiro Fold estaba moi orientado ao uso da súa pantalla principal, desta volta Samsung quixo aproveitar máis a pantalla externa, de xeito que cando esteamos disparando fotografías coa cámara traseira a pantalla externa tamén pode amosar o que se está a enfocar, o que pode resultar de grande utilidade, moi especialmente para poder realizar autorretratos de alta calidade, xa que empregaríase a cámara principal (con 3 sensores de 12 Mpíxeles e diferentes distancias focais) para estas instantáneas, en vez de as reducidas cámaras frontais (de 10 Mpíxeles e apertura f/2.2) que quedarían limitadas ao uso durante videoconferencias.\nA pantalla principal está optimizada para a multitarefa, permitindo a súa división con até 3 fiestras activas, que no caso de aplicacións como o Microsoft Office incluso poderían aproveitarse para arrastrar e soltar contidos entre unha aplicación e outra, evitando así ter que recorrer a un ordenador persoal para editar unha presentación e permitindo fluxos de traballo que habitualmente estaban limitados a equipos informáticos. Outras aplicacións como Gmail, YouTube, Spotify ou Outlook están optimizadas para a pantalla do Fold2, presentando unha interface propia dunha aplicación para tabletas, ou sexa, aproveitando o xeneroso espazo de pantalla.\nEste smartphone ten unha batería de 4.500 mAh con carga rápida tanto por cable como sen fíos, o que pode parecer pouco para un dispositivo con pantalla de grandes dimensións; e a nivel de conectividade inclúe dende WiFi 6 até 5G, soportando incluso bandas que tardarán bastante en estar operativas, polo que entendemos que é un dispositivo deseñado para ter bastante vida por diante. De feito, aínda que chega con Android 10, ten garantidos 3 actualizacións de xeración de Android. En España só está dispoñible nunha versión con 12 GB de RAM e 256 GB de almacenamento interno. Un produto que polo momento non quere chegar ao grande público, senón que busca ter certo aire de exclusividade, como denota o feito de que vaia contar tamén cunha edición de Thom Browne limitada a 5.000 unidades que chegará o 25 de setembro a un prezo de 3.300 dólares.\nGoogle Duo é unha das aplicación optimizadas para o modo Flex.\nAínda que o Galaxy Z Fold2 está dispoñible en 2 cores distintas, o contar con bisagras personalizables conséguese que este dispositivo premium pareza máis especial.\nO modo Flex permite empregar o Galaxy Z Fold2 case en certas situacións coma se fose un ordenador portátil.\nAplicacións de compañías como Google e Microsoft están optimizadas para o seu uso en grandes pantallas como a do Galaxy Z Fold2, na que se comportan coma se estivesen nunha tableta, aproveitando o espazo dispoñible para amosar máis información en pantalla.\nVídeo coa presentación oficial do Samsung Galaxy Z Fold2


Proxectos da Sociedade Civil - EACEA 36/2014\n• Contribuír a mellorar a comprensión da Unión, da súa historia e da súa diversidade por parte dos cidadáns;\n• Fomentar a cidadanía europea e mellorar as condicións para a participación cidadá e democrática a nivel da Unión.\nEstimular a participación democrática e cívica dos cidadáns a nivel da Unión facendo que comprendan mellor o proceso de elaboración das políticas da Unión e promovendo oportunidades de compromiso social e intercultural e voluntariado a nivel da Unión.\nCon esta medida preténdese apoiar os proxectos promovidos por asociacións transnacionales e redes nas que participan directamente os cidadáns. Tales proxectos reúnen a cidadáns de entornos diferentes, en actividades directamente vinculadas ás políticas da Unión, con vistas a brindarlles a oportunidade de participar de maneira concreta no proceso de formulación de ditas políticas, nos ámbitos relacionados cos obxectivos do programa.\nUn proxecto da sociedade civil deberá incluír, polo menos, dúas do seguintes tres tipos de actividades:\n•\tpromoción do compromiso social e a solidariedade: actividades capaces de fomentar o debate, as campañas e as accións relativas aos temas de interese común, no marco máis amplo dos dereitos e as responsabilidades dos cidadáns da Unión, así como de establecer un vínculo co temario político e o proceso de formulación de políticas europeos;\n•\trecollida de opinións: actividades encamiñadas a solicitar as opinións individuais dos cidadáns respecto dun tema específico para a súa definición anual, favorecendo un enfoque «de abaixo arriba» (incluída a utilización de redes sociais, seminarios web, etc.) e a alfabetización mediática;\n•\tvoluntariado: actividades de fomento da solidariedade entre os cidadáns da Unión e doutros ámbitos.\nSolicitantes: Ourganizacións sen ánimo de lucro, incluídas organizacións da sociedade civil e institucións educativas, culturais e de investigación.\nSocios: Autoridades públicas locais ou rexionais ou organizacións sen ánimo de lucro, incluídas as organizacións da sociedade civil, as institucións educativas, culturais ou de investigación, os comités de irmandamento de cidades e as redes.\nNun proxecto deberán intervir organizacións de, como mínimo, 3 países admisibles, polo menos un dos cales deberá ser un Estado membro da UE.\nO importe máximo da subvención para un proxecto é de 150.000 euros.\nO programa conta cun orzamento global de 185.468.000 euros para un período de sete anos (2014-2020). Do cal se destinará un 60% ao capítulo de “Compromiso democrático e participación cidadá: irmandamentos de cidades, redes de cidades e proxectos da sociedade civil”.\nA duración máxima do proxecto será de 18 meses.\nEACEA - Unidade P7 Cidadanía Avenue du Bourget, 1 (BOUR 01/04A) B-1140 Bruxelas - Bélxica Fax:+32 2 296 23 89; http://eacea.ec.europa.eu/citizenship/index_en.php\nProxectos da sociedade civil: eacea-p7-civilsociety@ec.europa.eu\nAs solicitudes deberán presentarse antes das 12.00 horas (CET) do día en que finaliza o prazo de presentación das mesmas.\nEstableceuse un sistema electrónico de presentación de solicitudes para todos os capítulos e medidas. As propostas de proxecto deben presentarse utilizando o formulario electrónico de solicitude de subvención (eForm).


EspazosCarn�sEmpregoParticipaci�nSexualidadeVivendaLecer e tempo libreCulturaBibliotecasCineC�micMuseosM�sicaTeatroDeportesEscolas de Tempo LibreTurismoEducaci�nConvocatoriasComun�cate\nTanto na Coruña coma no resto de Galiza, a afección polo cómic é moi importante. Existen colectivos organizados de autores que tratan de unir esforzos para así proxectar as súas propostas, e ademais convócanse importantes eventos ao longo do ano que expoñen tanto diversas tendencias artísticas como un importante despregamento de novidades editoriais. A continuación facilitámosche dous enlaces para poder coñecer con detalle tanto a Asociación Galega de Profesionais da Ilustración como os autores do colectivo Polaqia, unha das iniciativas máis interesantes do país en canto á difusión de novas propostas por parte dalgúns dos autores máis importantes de Galiza na actualidade.\nAsociación Galega de Profesionais da Ilustración -AGPI- Polaqia Na Coruña, todos os anos durante o mes de agosto, Viñetas desde o Atlántico reúne obras tanto do panorama nacional como internacional, ademais de mesas redondas con autores, exposicións, ou postos de venda de cómics.\nEn Ourense realízase cada ano a que se coñece como Festa galega do cómic. As Xornadas de Banda Deseñada aglutinan encontros con autores, concursos, exposicións e actividades nas que a ilustración do país é a protagonista.\nA nivel institucional, o soportal Banda Deseñada editado polo Consello da Cultura Galega é unha fonte de información básica para coñecer todas as novidades relativas a esta disciplina artística, así como unha importante base de datos de autores e mesmo unha bedeteca que che permite ler cómics en liña.\nAs Bibliotecas Municipais da Coruña son depositarias dun dos fondos bibliográficos de cómic máis importante do estado, ademais, manteñen un blog actualizado con reseñas sobre referencias bibliográficas que, con case total probabilidade, estará á túa disposición na propia biblioteca.


España sitúase aínda no posto 22 de entre os 28 países europeos máis avanzados no uso do TIC, segundo un estudo | Consumer\nEspaña sitúase aínda no posto 22 de entre os 28 países europeos máis avanzados no uso do TIC, segundo un estudo\nPresenta niveis baixos en canto a comercio electrónico, seguridade nas transaccións ou uso de servizos públicos electrónicos\nA pesar de acurtar “ distancias” con países como Alemaña ou Reino Unido e de superar “” a Italia, España ocupa aínda o posto número 22 da lista dos 28 países europeos máis avanzados na sociedade da información. E é que, tal como explicou o director xeral da Fundación Orange, Manuel Gimeno, na presentación do Informe anual sobre o Desenvolvemento da Sociedade da Información en España “eEspaña 2007”, o lento desenvolvemento do noso país nesta materia atrasounos fronte a líderes como Finlandia e Islandia, ademais de provocar que nos adianten países como Eslovaquia, Lituania, Letonia ou República Checa.\nO estudo pon de manifesto o “elevado atraso” que sofre España no uso das Tecnoloxías da Información e as Comunicacións (TIC), con niveis “moi baixos” respecto ao resto de Europa en comercio electrónico, seguridade nas transaccións e navegación, uso de servizos públicos electrónicos e de servizos “de eSalud” e formación de traballadores, segundo destacou o director xeral da Fundación Orange. Durante o últimos sete anos España experimentou un crecemento anual medio do 36,6% no número de usuarios da Rede, segundo Gimeno. Así, e segundo este informe, o número de internautas en España durante 2006 chegou a supor o 48,3% da poboación, sendo usuario habitual preto dun 39% dos españois.\nUns 5,5 millóns de fogares españois teñen na actualidade acceso a Internet (41% do total) e a banda ancha é utilizada por case 6 millóns de liñas, que supoñen un crecemento anual do 43% respecto de 2005 e unha penetración de 13,6 liñas por cada 100 habitantes. A pesar diso, o estudo considera que este crecemento en uso da Rede “foi insuficiente”, aseverou Gimeno.\nAínda que o informe sinala que España se atopa “entre os países que realizan un menor investimento no desenvolvemento do TIC”, o noso país consolidouse no grupo dos países con maior grao de desenvolvemento da telefonía móbil, con máis dunha liña móbil por cidadán. Ademais, o informe ofrece datos “moi positivos” respecto da penetración da banca “en liña” en España e o uso das aplicacións Web 2.0. Tamén o número de usuarios dos servizos da e-Administración en España “ha repuntado” en 2006, superando o oito millóns.\n“Hai que facer un gran esforzo en I+D+i para recortar as distancias con outros países, esforzos que desde o Goberno xa se están facendo”, segundo sinalou no mesmo acto o secretario de Estado de Telecomunicacións, Francisco Ros, que destacou que en 2007 “multiplicáronse por tres os orzamentos deste sector respecto de 2004”. Os resultados “non se verán a curto prazo senón a medio e a longo”, asegurou Ros, que resaltou ademais a importancia dos plans de formación que as empresas deberían impartir aos seus traballadores. Ros lembrou igualmente que co Plan Avanza máis de 10.000 colexios públicos e concertados “xa están conectados”, do mesmo xeito que cinco millóns de persoas en zonas rurais.\natraso españa tic


A xanela aberta: ETIQUETAS ALIMENTARIAS\nAndamos ás voltas coas nosas marmeladas. Unha vez rematado o proceso de elaboración e de envasado, tivemos que preparar etiquetas para os botes. Para saber que información hai que poñer, recurrimos á internet. Atopamos unha imaxe que nos axudou moito.\nEstes son os datos mínimos que deben figurar na etiqueta dun produto, aínda que podería levar máis.\nEste vídeo tamén aporta informacion.\nPublicado por axanelaaberta Etiquetas: actividades, Aliménta-T ben, alimentación, medio, obradoiro, receita


Decorrerá os días 20 e 21\nA Asociación Cultural, Deportiva e Medioambiental Armadiña fixo público esta sexta feira que en 2021 volve o Armadiña Rock, os días 20 e 21 de agosto.\nSés con Tito José Calviño no Armadiña Rock de 2020. (Foto: Nós Diario)\nDespois de que en 2020 o Armadiña Rock non puidese decorrer con normalidade por mor da pandemia, a asociación cultural que lle dá nome vén de comunicar que o festival decorrerá os días 20 e 21 do mes de agosto.\nA pesar de que, polo de agora, non transcenderon os nomes das bandas que integrarán o cartel deste ano, a organización anuncia que o espazo musical volverá ser a praza da Chousa “cun formato adaptado á nova realidade e tendo en conta os protocolos sanitarios correspondentes”.\nO Armadiña Rock, que decorre en Combarro, botou a andar en 2009 e continuou de modo ininterrompido até 2020.\nEntón a pandemia por mor da Covid-19 e as restricións sanitarias obrigaron a reformular o concepto de festival achegando ás persoas habituais do festival contidos dixitais gravados na vila sen presenza de público de maneira física.\nUnha das características máis destacadas do Armadiña Rock, no que os concertos decorren na praza da Chousa, era a súa zona de acampada de balde.\nTamén atraen ao público os pasacalles, as conferencias ou a "Zona Lounge" coas que se fora enriquecendo nas sucesivas edicións.\nfestivais música agosto Combarro Armadiña Rock


Rajoy, 'muy contento' de volver a Pontevedra: 'Da gusto venir a esta ciudad' - Pontevedra Viva\nPaseo de Mariano Rajoy por Pontevedra na campaña do 10N\nMartes 5 de Novembro, 2019 ás 20:11 do Martes 5 de Novembro, 2019\nÉ raro que, en pleno período electoral, Mariano Rajoy non pasee por Pontevedra. É case unha tradición no PP pontevedrés e, este martes, volveuse repetir a estampa. O ex presidente do Goberno, retirado da primeira liña política desde a súa saída da Moncloa, asegurou estar "muy contento" de volver á súa cidade. "Da gusto venir", dixo.\nRajoy estivo acompañado no seu paseo, entre outros, polo presidente da Xunta, Alberto Núñez Feijóo; o presidente do PP de Pontevedra, Alfonso Rueda, ou as candidatas do PP ao Congreso e ao Senado por Pontevedra, María Ramallo e Pilar Rojo.\nChegou á Praza de España, directamente desde o aeroporto, sobre as seis e media da tarde e desde que puxo un pé en Pontevedra foron numerosos os cidadáns -maioritariamente mulleres- os que o abordaron para saudalo afectuosamente. Con moitos deles, mesmo sacou varias fotografías.\n"Pobre home, non o deixan nin pasear", comentaba unha muller á que lle sorprendeu o balbordo mediático ao redor de Rajoy durante o seu paso pola rúa Michelena, onde atendeu a uns excursionistas chegados de Zamora ou a unha muller que lle pediu que o PP "se acorde dos pensionistas e dos pobres".\nIso si, non todo foron afagos. Tamén houbo quen aproveitou o paso do ex presidente polas rúas de Pontevedra para reclamarlle que o PP devolvese "todo o que roubastes".\nMariano Rajoy, sempre flanqueado polo seu equipo de seguridade e dirixentes do PP, achegouse tamén á carpa que os populares tiñan instalada na Ferrería, onde o líder do PP de Pontevedra, Rafa Domínguez, o convidou a un paquete de castañas asadas.\n"Me ha hecho rememorar viejos tiempos porque cuando yo estudiaba en Pontevedra en esta plaza ya había castañas", dixo o ex presidente que, con todo, engadiu que "tengo la sensación de que entonces hacía más frío que ahora".\nDesde A Ferrería, Rajoy lembrou que viviu en Pontevedra "más de 40 años" e aínda que actualmente reside en Madrid "veño moi a miúdo". Mesmo coñecía, segundo el mesmo explicou, que o Pontevedra Club de Fútbol cambiara de adestrador e chegou a aventurar que este ano "vamos a subir a Segunda A".\nRajoy, antes de irse a Vigo onde ía protagonizar un mitin xunto a Núñez Feijóo, visitou tamén varios comercios, entre eles a zapatería Krack, e aproveitou para tomar un breve descanso e gozar dun café nunha das cafeterías máis coñecidas da cidade.\nMariano Rajoy pasea por Pontevedra na campaña electoral do 10N\nRajoy estivo acompañado no seu paseo, entre outros, polo presidente da Xunta, Alberto Núñez Feijóo; o presidente do PP de Pontevedra, Alfonso Rueda, ou as candidatas do PP ao Congreso e ao Senado por Pontevedra, María Ramallo e Pilar Rojo


O Concello pon en marcha a campaña "Para non volver ás fases, non desfases" | web Oficial do Concello de Monforte de Lemos\nO Concello pon en marcha a campaña "Para non volver ás fases, non desfases"\nMonforte de Lemos, 21 de xullo de 2020. Entre as funcións do Concello de Monforte de Lemos atópase a de velar polo benestar tanto de quen viven na cidade como dos seus visitantes. Para a nosa cidade o lecer é unha das claves da súa prosperidade. Facilitar tempos e espazos de esparcimento e que poidan desenvolverse de forma segura e saudable, forma parte deste cometido.\nOs propietarios/as dos establecementos de hostelería, están contribuíndo a que Monforte sexa percibido como unha cidade amable e un bo lugar para gozar do tempo de lecer. Guiados por esta preocupación, a Unidade Asistencial de Drogodependencias de Monforte decidiu elaborar uns carteis lembrando aos clientes o perigo do contaxio se non se toman as medidas adecuadas, así como o recordatorio permanente de non proporcionar alcol a menores, para o que a súa implicación é esencial.\nEste programa solicita a súa cooperación na prevención do uso inadecuado do alcol e unha adecuada xestión dos ricos do seu consumo, que sempre son perigosos e máis na situación actual na que nos atopamos.\nPara iso, dende o Concello de Monforte e a Unidade Asistencial de Drogodependencias (UAD), ven de poñerse en marcha a campaña: "Para non volver ás fases, non desfases", campaña que ten como obxectivo alertar á sociedade dos riscos de que os adolescentes se excedan ou inicien no consumo de alcol, cos riscos engadidos do repunte de contaxios da Covid-19 que estamos a vivir actualmente.\nA campaña advirte do perigo destes «desfases» pois existe un alto risco de que os mozos protagonicen reaccións compensatorias como resposta á tensión e angustia sostida que padeceron nos últimos meses e o perigo inherente de transmitir a Covid-19 nos botellóns. O maior risco é querer recuperar o tempo perdido, celebrando festas alternativas ás que non se tiveron ou que non se van a ter e en celebracións entre amigos como son, por exemplo, os botellóns.\nAsí mesmo, o recordatorio é para a poboación xeral para lembrar a necesidade de cumprir as normas establecidas para evitar os repuntes da pandemia que aínda estamos a sufrir.\nCon este obxectivo , dende a UAD facilitóuselles un cartel informativo recordatorio desta campaña para que o coloquen en lugar visible. Dende aquí queremos agradecerlles a súa imprescindible colaboración a todos os establecimentos hosteleros que participan nesta campaña.\nUnidade Asistencia de Drogodependencias\nPraza da Estación - 17


“Traballamos nunha aplicación que poida indicar a un peón que ruta é máis saudable”\nMiguel Rodríguez Luaces, dou-\ntor en Informática pola Universidade da Coruña, é membro do Laboratorio de Bases de Datos da institución académica e participa ou dirixe varios proxectos de investigación.\nO investigador e doutor en Informática Miguel R. Luaces\tquintana\nComo saltou á investigación?\nRematei a carreira no 98 e tiña claro que quería liberdade ao elixir as cousas que quería facer. No campo da investigación non vas estar vinte anos nun banco facendo un programa de contabilidade. Xurdíu a posibilidade de facer unha estancia de dous anos en Alemaña, e caín nun grupo de investigación no que traballaban na información xeográfica. Descubrín que me gustaba e se me daba ben. Aló dediqueime a traballar en bases de datos espazotemporais: como representar en ordenadores obxectos que se moven polo espazo.\nA posición dos barcos no mar, dos cidadáns nunha cidade... Cando volvín á Coruña empecei a traballar na Enquisa de Infraestruturas, un proxecto que no laboratorio levamos facendo desde o ano 2000 para a Deputación. Esta ten a obriga de recoller a información das infraestuturas que son de propiedade municipal, como o abastecemento de augas. Fixemos un sistema para recoller esta información e poder traballar con ela.\nRecopila a información ou aporta pluses?\nPermite facer cálculos. En vez de ter que calcular a man cal é a lonxitude da rede de abastecemento de augas que dá servizo a Sada, podes calculalo automáticamente. Ou coñecer cales son os núcleos de poboación aos que é máis difícil acceder, que teñen peores estradas ou máis sinuosas.\nTraballa nun proxecto para software de big data, financiado, entre outros, por Indra.\nAta hai uns anos, as aplicacións de software facíanse a man, pero xa temos compoñentes que permiten montar aplicacións sen empezar de cero. Os coches, ao principio, facíanse a man; despois se fixeron cadeas de montaxe. O proxecto trata de intentar levar esa idea ao software: coller compoñentes xa desenvolvidos, xuntalos e construir os diferentes productos.\nQue tipo de software é?\nDe xestión de sistemas de información xeográfica. Por exemplo, imaxinemos un xornal que queira saber a que puntos do mapa se refiren as noticias de toda a súa hemeroteca. Ou un concello que queira ver onde están os expedientes do seu arquivo nun mapa.\nTamén traballa noutro proxecto, con varias empresas, para a xestión de rutas.\nÉ un proxecto con empresas nas que os seus traballadores teñen que moverse polo territorio: dedícanse a recoller cadáveres de animais, asistencia a domicilio... Todas necesitan planificar a que sitios teñen que ir os seus traballadores e por onde. Posteriormente, precisan ver se os empregados puideron cumprir a planificación, recollendo a información do que fallou para planificar mellor: tal camión sempre chega tarde porque no camiño para acceder a tal granxa sempre perde media hora... Nalgúns casos son camións que se moven pola estrada, noutros, coches pola cidade, e aí pode haber problemas de atascos, desprazamentos a pé... Tamén serve para demostrar que cumpriches co servizo.\nOs traballadores ou os vehículos están xeolocalizados?\nSi, cos móviles. Agora mesmo todos os móviles levan un GPS.\nDesenvolve tamén proxectos de I+D financiados por institucións públicas, o Goberno ou a Unión Europea.\nSon de investigación máis pura. Aí intentamos aplicar sistemas de información xeográfica a smart cities, para facer cousas como o cálculo de rutas eficientes ou saudables. O noso obxectivo é facer dúas aplicacións. Unha delas sería para conductores, que diga se conducen eficientemente ou non. Por exemplo, se todos os coches ao chegar a tal rotonda frenan bruscamente, o sistema diríache cen metros antes, “coidado, entra con calma”. E outra sería para os peóns: se tes que ir camiñando a un sitio da cidade proponche a ruta máis saudable. Se tes alerxias non te leva por un parque, ou non te leva por Alfonso Molina para que respires fumes.\nruta máis nunha é aplicación saudable


O PSdeG advirte que o goberno falta á súa palabra ao eliminar as bolsas Erasmus - PSdeG-PSOE\nO PSdeG advirte que o goberno falta á súa palabra ao eliminar as bolsas Erasmus\nInicio CENG O PSdeG advirte que o goberno falta á súa palabra ao eliminar as bolsas Erasmus\n06.12.2013 32641281A Erasmus, Vicente Docasar 0\nVicente Docasar esixe explicacións pola Resolución publicada hoxe no BOE que suprime as axudas aos alumnos que non tiveran bolsa xeral\nO secretario de Educación do PSdeG-PSOE, Vicente Docasar, advertiu que o goberno vén de suprimir as bolsas Erasmus, en contra do seu compromiso acadado hai escasos días. O responsable socialista esixe unha explicación dos gobernos central e autonómico pola publicación no BOE de hoxe, dunha Resolución que deixa fora destas axudas ao 75 por cento dos bolseiros.\nO responsable socialista acusou ao goberno de "faltar á súa palabra" ao emitir hoxe esta Orde que, ademais, "é publicada ás agachadas, aproveitando a ponte da Constitución". A través do BOE acorda suprimir as axudas para os estudantes que non foran beneficiarios dunha bolsa xeral de estudos, o que equivale ao 75 por cento dos bolseiros.\nDocasar lamentou que o goberno volva dar un novo varapau aos estudantes que nestes momentos se atopan fora de España, e que pode obrigar a moitos deles a ter que regresar á metade do curso académico, perdendo a súa estadía por motivos económicos.\nO responsable socialista sinala que esta decisión supón un novo ataque á igualdade de oportunidades e á educación pública, en liña da redución das bolsas de estudos e do endurecemento das condicións para poder acceder a estas axudas das que depende a formación de moitos e moitas estudantes.\nArtigo anterior\tO PP impide que prospere unha iniciativa socialista para dar a coñecer e regular o acceso ao catálogo de sementes autóctonas Artigo seguinte\tCarmen Acuña reclama a comparecencia da conselleira de Sanidade para dar conta do agochamento da factura de farmacia


Concello de Ames. Aínda estás a tempo de inscribirte no obradoiro de elaboración de perfumes que organiza a Aula da Natureza este sábado\nInicio Ames dixital Novas Aínda...\nAínda estás a tempo de inscribirte no obradoiro de elaboración de perfumes que organiza a Aula da Natureza este sábado\n[12-03-2019] A Aula da Natureza dálle a benvida á primavera este sábado cun obradoiro de elaboración de perfumes. O taller, que terá lugar nas instalacións da Aula na Ameixenda, será impartido pola enxeñeira técnica agrícola, técnica de xestión medioambiental e consultora internacional para ONU Mulleres, Lidia Rojo. Para participar neste taller é necesario enviar cuberta a ficha de inscrición dispoñible baixo o apartado de descargas ao enderezo electrónico auladanatureza@concellodeames.gal antes das 14.00h deste venres.\nCoa chegada da primavera, chega tamén o momento de floración de plantas e árbores, que permite que as cores e os olores impregnen a natureza. Para aproveitar este fenómeno, a Aula da Natureza organiza este sábado, 16 de marzo, unha segunda parte do obradoiro de perfumes co que se busca achegarnos a natureza de forma dinámica e lúdica. Se ben é unha segunda parte do obradoiro realizado en novembro, para participar non é necesario ter participado na primeira parte, posto que durante esta nova xornada non só se fará un percorrido polo temario do taller anterior senón que tamén profundará en novos aspectos.\nAsí, durante o taller ofreceráselle ao alumnado unha serie de claves para a elaboración de esencias e perfumes, como o coñecemento das esencias, o seu mantemento e como mesturalas para elaborar fragrancias. Ademais, tamén se lles ensinarán as distintas partes da planta que se empregan para extraer aromas e en que consisten as diversas técnicas de destilación.\nO taller, que se realizará o sábado, 16 de marzo, en horario de 11.00 a 13.30h nas instalacións da Aula da Natureza, tamén será impartido por Lidia Rojo, enxeñeira técnica agrícola, técnica de xestión medioambiental e consultora internacional para ONU Mulleres.\nPara participar neste obradoiro de elaboración de perfumes é necesario enviar cuberta a ficha de inscrición, dispoñible baixo o apartado de descargas, ao enderezo electrónico auladanatureza@concellodeames.gal antes das 14.00h deste venres.\nCompostela 24 horas: "A Aula de Natureza organiza un curso de esencia de perfumes este sábado"\nFicha de inscrición para as actividades da programación da Aula da Natureza


Vilalba será a sede da “II Xornada da Liga Galega de Loita das Categorías Base” | Radiofusion - A programación das Emisoras Municipais Galegas\nVilalba será a sede da “II Xornada da Liga Galega de Loita das Categorías Base”\n21 de Maio, 2009 - 12:00 h. | Publicada por Radio Lugo\nO Pavillón Municipal de Vilalba acollerá, este Sábado entre as 11 e as 13.30 horas, a “II Xornada da Liga Galega de Loita das Categorías Base”. O evento congregará a 197 cativos de entre 6 e 11 anos, pertencentes a once equipos das provincias de Lugo, A Coruña e Pontevedra, e que loitarán nas categorías Prebenxamín, Benxamín e Alevín.\nPablo Pintos, tesoureiro da Federación Galega de Loita, destacou as facilidades que deu o Concello chairego para poder desenrolar esta xornada, ademais da “presenza arraigada que este deporte ten en Vilalba, tanto polo número de deportistas federados, como pola importancia do Club de Loita de Vilalba”.\nO alcalde da vila, Gerardo Criado, tamén fixo referencia á “tradición” que este deporte ten no municipio e por iso non dubidaron en aceptar a celebración deste evento e colaborar coa Federación. Pola súa banda, o concelleiro de Deportes, Jesús Bermúdez, dixo sentirse “orgulloso” de traballar cos representantes deste deporte en Vilalba, polo “bo trato”, que é “recíproco”, ademais de sinalar a importancia de que sexa unha competición de base, “porque é imprescindible ter eventos que fomenten este deporte entre os mais pequenos”.\nO responsable de Prensa federativo, Toni López, recalcou esta imprensión ao establecer a necesidade de que os deportes “mal chamados minoritarios” teñan cabida nos medios de comunicación para que posúan unha maior presenza na sociedade e que sexan mais coñecidos polos nenos”.\nA competición desenrolarase en 5 tapices, con combates simultáneos entre os once equipos para mellorar a dinamización do evento, que será controlado por 15 xuíces e 10 técnicos. A primeira xornada celebrouse en Baiona e a terceira, que será a fase final, celebrarase en Melide.\nHomenaxe a Toni López\nO Concello de Vilalba homenaxeou ao iudoca vilalbés, Toni López, que ven de quedar campión de España de invidentes na categoría de menos de 66 quilos, celebrado en Tarragona. López agradeceu o agasallo e animou a pequenos e adultos a practicar esta disciplina deportiva.


MANS é un centro de iniciativas empresariais que ten como obxectivo a promoción e o apoio de proxectos innovadores, ofrecendo un espazo de alta calidade e prestando todos os servizos necesarios para o seu desenvolvemento. O que precisas para emprender, nun centro que o ten todo.\nEn MANS poñemos ao teu dispor unhas instalacións cómodas, abertas e adaptadas ao día a día da túa empresa ou startup. Desde salas para reunións ou talleres formativos ata cafetería ou ximnasio. Desde espazos de coworking até a oficina que precisas.\nEstamos comprometidos cun ambiente de traballo cómodo e amable, adaptado ás necesidades de cada proxecto e enfocado á creación de sinerxias e á innovación. Porque sabemos que a creatividade e a productividade medran cando existen unhas condicións que as propicien.\nConectividade (wifi e fibra)\nSalas de reunións e formación\nAsesoramento e networking\nEscolle o teu espazo de traballo\nSe estás a iniciar o teu proxecto empresarial ou lanzando a túa startup, contamos co espazo e os servizos que precisas.\nEspazos de alta calidade, adaptados ás necesidades da túa empresa, coa infraestrutura tecnolóxica máis avanzada.\nO noso coworking ofréceche unha contorna versátil, que cobre todas as necesidades do día a día e que favorece as sinerxias.\nPrecisas dunha sala para unha reunión, un encontro, un evento formativo ou mesmo para gravar un anuncio? Conta con iso.\nXa están en Mans\nTrébore servizos integraisAdminMans2022-05-09T07:16:43+02:00\nTrébore servizos integrais\nTrébore regalo de empresa & deseño gráficoAdminMans2022-05-09T07:15:31+02:00\nTrébore regalo de empresa & deseño gráfico\nNovas de Mans\nGrazas pola túa mensaxe. Xa está enviado e respondermos axiña!\nMediante o envío deste formulario, estás a aceptar nosa política de privacidade.